Ο **Αλέξανδρος Πασχαλάκης** (γενν. 28 Ιουλίου 1989) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Ολυμπιακό Πειραιώς.

Σταδιοδρομία σε συλλόγους
-------------------------

### Σταδιοδρομία ως το 2016

Ξεκίνησε να παίζει ποδόσφαιρο στην Τερψιθέα. Στη συνέχεια, έπαιξε στην ομάδα νέων της ΑΕΚ για ένα χρόνο και έπειτα στην ομάδα νέων του Ολυμπιακού για 1 χρόνο (2004-2005). Ακολούθως, μετακινήθηκε στον Γ.Σ. Ηλιούπολης. Στην ηλικία των 17 ετών πήγε στην ομάδα νέων της Γαλατασαράι, όμως δεν μπόρεσε να υπογράψει συμβόλαιο εξαιτίας περιορισμών στον αριθμό ξένων παικτών. 

Το καλοκαίρι του 2008, υπέγραψε συμβόλαιο με το Λεβαδειακό. Το καλοκαίρι του 2012, υπέγραψε συμβόλαιο με την κυπριακή ΠΑΕΕΚ. Η Ακχισάρ Μπελεντίγεσπορ ενδιαφέρθηκε για τον Πασχαλάκη, αλλά αυτός δεν ήθελε να μετακομίσει εκεί. Αφού επέστρεψε στην Ελλάδα και έμεινε για 6 μήνες χωρίς ομάδα, τον Ιανουάριο του 2014 υπέγραψε στον Πανθρακικό, στον οποίο έπαιξε μόλις 13 αγώνες μέχρι τον Ιανουάριο του 2016.

Στις 26 Ιανουαρίου 2016, μετακινήθηκε στον ΠΑΣ Γιάννινα με σκοπό να αντικαταστήσει το Μάρκο Βελλίδη, ο οποίος πήρε μεταγραφή στον ΠΑΟΚ. Δεν έπαιξε καθόλου τους πρώτους έξι μήνες στην ομάδα. Στις 25 Ιουλίου 2017, ο 28χρονος τερματοφύλακας, ο οποίος δεσμεύθηκε με σύμβαση με τον σύλλογο μέχρι το καλοκαίρι του 2018, είχε ασκήσει έφεση, λόγω καθυστέρησης πληρωμής του ετήσιου μισθού του. Ο Αθηναίος τερματοφύλακας είχε μία εξαιρετική σεζόν το 2016-17, παίζοντας σε 27 αγώνες (9 αγώνες χωρίς να δεχτεί τέρμα), εκ των οποίων οι τέσσερις στο Γιουρόπα Λιγκ. Ο ΠΑΟΚ, μαζί με τον Αστέρα Τρίπολης και τον Παναθηναϊκό, εξέφρασαν ενδιαφέρον για την απόκτηση του. Την 1η Αυγούστου, αποδεσμεύτηκε από τον ΠΑΣ Γιάννινα.

### ΠΑΟΚ

Στις 7 Αυγούστου 2017, υπέγραψε μονοετές συμβόλαιο με τον ΠΑΟΚ. Στις 2 Δεκεμβρίου 2017, έκανε το ντεμπούτο του στην εκτός έδρας νίκη με 3-0 επί της Ξάνθης. Μια μέρα αργότερα, ανανέωσε το συμβόλαιο του με την ομάδα μέχρι το καλοκαίρι του 2020. Ο 28χρονος τερματοφύλακας αύξησε το μισθό του και η ρήτρα αποδέσμευσης ορίστηκε στα 5 εκατομμύρια €.

Αρχικά, είχε προγραμματιστεί πως θα είναι αναπληρωματικός του Αργεντινού Ροδρίγο Ρέι, αλλά από τη στιγμή που ο προπονητής Ραζβάν Λουτσέσκου του έδωσε μια ευκαιρία, έκανε τον εαυτό του αδιαμφισβήτητο βασικό τερματοφύλακα της ομάδας. Από τις 4 Φεβρουαρίου 2018, ο Πασχαλάκης κατέχει το ρεκόρ του ΠΑΟΚ για περισσότερα διαδοχικά λεπτά χωρίς να δεχτεί γκολ, με 971, εκτός του χρόνου καθυστερήσεων (συνολικά 1008), προτού δεχτεί ένα στην εκτός έδρας νίκη με 1-3 νίκες επί του ΠΑΣ Γιάννινα , για να ξεπεράσει τον Κώστα Χαλκιά με 859 διαδοχικά λεπτά. Δίχως έκπληξη, ο ΠΑΟΚ, εκείνη την περίοδο, είχε την καλύτερη άμυνα στη Σούπερλιγκ, έχοντας δεχτεί μόλις επτά γκολ σε δεκαεννέα αγώνες, ένα στατιστικό στοιχείο που οφείλεται κυρίως, στις εξαιρετικές επιδόσεις του Πασχαλάκη κάτω από τα δοκάρια. Στο φινάλε της σεζόν έφτασε στην κατάκτηση του κυπέλλου Ελλάδος, με τον ΠΑΟΚ να κερδίζει στον τελικό την ΑΕΚ με σκορ 2-0. Ο ίδιος έπαιξε σε όλο τον αγώνα.

Στις 8 Αυγούστου 2018, εξουδετέρωσε ένα πέναλτι από τον Κουίνσι Πρόμες στο δεύτερο ημίχρονο του νικητήριου εντός έδρας αγώνα με 3-2, για τον πρώτο αγώνα του τρίτου προκριματικού γύρου του Τσάμπιονς Λιγκ, εναντίον της Σπαρτάκ Μόσχας, βοηθώντας τον σύλλογο να διατηρήσει τη νίκη.  Συνεχίζοντας την εξαιρετική σεζόν του 2017-18, ο Πασχαλάκης μετά από τη μέση της σεζόν 2018-19 έπαιξε κάθε λεπτό στους αγώνες πρωταθλήματος, έχοντας δεχθεί μόλις 6 γκολ σε 15 αγώνες, ενώ κράτησε ανέπαφη την εστία του 9 φορές. Στις 17 Ιανουαρίου 2019, επιβραβεύτηκε από την ομάδα με νέο συμβόλαιο μέχρι 2022. Οι καλές εμφανίσεις συνεχίστηκαν μέχρι και το τέλος της χρονιάς, με τον ίδιο να αναδεικνύεται σε έναν από τους κύριους παράγοντες για την κατάκτηση του νταμπλ από την ομάδα του ΠΑΟΚ, αφού πέρα από το πρωτάθλημα κατέκτησε και το κύπελλο.

Τις επόμενες δύο σεζόν (2019-2020 και 2020-2021), μοιράστηκε την θέση του τερματοφύλακα μαζί με τον Σέρβο γκολκίπερ Ζίβκο Ζίβκοβιτς. Στον εντός έδρας αγώνα με τον Άρη για την χρονιά 2020-2021, στο γήπεδο της Τούμπας, ήρθε σε διένεξη με οπαδούς του ΠΑΟΚ, καθώς αντέδρασε στα υβριστικά τους συνθήματα.

### Ολυμπιακός

Στις 29 Σεπτεμβρίου 2022, ο Πασχαλάκης υπέγραψε συμβόλαιο 1+1 χρόνων με τον Γυφτο Ολυμπιακό.

Εθνική ομάδα
------------

Στις 5 Οκτωβρίου 2018, ο προπονητής της Εθνικής Ελλάδας, Μίχαελ Σκίμπε, κάλεσε τον τερματοφύλακα για τους αγώνες της ομάδας στο Πρωτάθλημα Εθνών ΟΥΕΦΑ, εναντίον της Ουγγαρίας και της Φινλανδίας. *«Όλοι οι παίκτες ονειρεύονται κάποια μέρα να αντιπροσωπεύουν τη χώρα τους και χαίρομαι για αυτή την ευκαιρία.* *Περίμενα πολύ καιρό αυτή την κλήση»,* δήλωσε.  Στις 30 Μαΐου 2019, έκανε το ντεμπούτο του για την Εθνική ομάδα, σε μία εκτός έδρας φιλική ήττα με 2-1 εναντίον της Τουρκίας.

Στατιστικά σταδιοδρομίας
------------------------

*Μέχρι τις 22 Σεπτεμβρίου 2023*

| Ομάδα | Σεζόν | Πρωτάθλημα | Κύπελλο | Τσάμπιονς Λιγκ | Γιουρόπα Λιγκ | Σύνολο |
| --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
|  ΠΑΕΕΚ | 2012-13 | 23 | 0 | 2 | 0 |  |  | 25 | 0 |
|  Πανθρακικός | 2013–14 | 5 | 0 | 0 | 0 | 0 | 0 | 0 | 0 | 5 | 0 |
| 2014–15 | 4 | 0 | 3 | 0 | 0 | 0 | 0 | 0 | 7 | 0 |
| 2015–16 | 4 | 0 | 2 | 0 | 0 | 0 | 0 | 0 | 6 | 0 |
|  ΠΑΣ Γιάννινα | 2016–17 | 20 | 0 | 3 | 0 | 0 | 0 | 4 | 0 | 27 | 0 |
|  Π.Α.Ο.Κ. | 2017–18 | 17 | 0 | 7 | 0 | 0 | 0 | 0 | 0 | 24 | 0 |
| 2018–19 | 30 | 0 | 7 | 0 | 6 | 0 | 6 | 0 | 49 | 0 |
| 2019–20 | 16 | 0 | 6 | 0 | 2 | 0 | 2 | 0 | 26 | 0 |
| 2020–21 | 18 | 0 | 6 | 0 | 0 | 0 | 1 | 0 | 25 | 0 |
| 2021-22 | 19 | 0 | 1 | 0 | 0 | 0 | 0 | 0 | 20 | 0 |
|  Ολυμπιακός | 2022-23 | 24 | 0 | 1 | 0 | 0 | 0 | 2 | 0 | 27 | 0 |
| 2023-24 | 4 | 0 | 0 | 0 | 0 | 0 | 4 | 0 | 8 | 0 |
| Σύνολο σταδιοδρομίας | 200 | 0 | 41 | 0 | 8 | 0 | 19 | 0 | 268 | 0 |

Διακρίσεις
----------

#### Ομαδικές

**ΠΑΟΚ**

* Κύπελλο Ελλάδας: **3** 2017-18, 2018-19, 2020-21
* Πρωτάθλημα Ελλάδος: **1** 2018-2019

#### Ατομικές

* Πρωτάθλημα Ελλάδας καλύτερη ομάδα της χρονιάς: (2018-2019)

Παραπομπές
----------

1. ↑  «Air Πασχαλάκης». 8 Μαρτίου 2017.
2. ↑  «Το ταξίδι του... Κανιθάρες της Ηπείρου, μέχρι την καταξίωση!».
3. ↑  «Ανακοίνωσε τον Πασχαλάκη ο Πανθρακικός». 8 Ιανουαρίου 2014. Αρχειοθετήθηκε από το πρωτότυπο στις 7 Ιουλίου 2018.
4. ↑  «Ανακοίνωση ΠΑΕ ΠΑΣ ΓΙΑΝΝΙΝΑ 1966». 26 Ιανουαρίου 2016. Αρχειοθετήθηκε από το πρωτότυπο στις 29 Ιουλίου 2017.
5. ↑  «Προσφυγή κατά του ΠΑΣ Γιάννινα ο Πασχαλάκης». www.sport24.gr. 25 Ιουλίου 2017. Ανακτήθηκε στις 29 Ιουλίου 2017.
6. ↑  «Συμβιβαστική λύση ΠΑΣ με Πασχαλάκη που μένει ελεύθερος». sport24.gr. 1 Αυγούστου 2017.
7. ↑  «Στον ΠΑΟΚ ο Πασχαλάκης». 7 Αυγούστου 2017.
8. ↑  «Ανανέωσε με ρήτρα 5 εκατ. ευρώ ο Πασχαλάκης!». sport24.gr. 3 Δεκεμβρίου 2017.
9. ↑  «Αέρας ο ΠΑΟΚ, 3-1 τον ΠΑΣ στα Γιάννινα» (στα αγγλικά).. Ανακτήθηκε στις 2018-02-08.
10. ↑  «Ο Πασχαλάκης γράφει ιστορία στην εστία του ΠΑΟΚ» (στα αγγλικά).. Ανακτήθηκε στις 2018-01-30.
11. ↑  «Μεγάλη Ανατροπή για τον ΠΑΟΚ 3-2 επί της Σπάρτακ στη Τούμπα». www.voria.gr. 2018-08-08. Αρχειοθετήθηκε από το πρωτότυπο στις 2018-09-12.. Ανακτήθηκε στις 2019-01-20.
12. ↑  «Πασχαλάκης ως το 2022 στον ΠΑΟΚ!». www.gazzetta.gr. 2019-01-17. .
13. ↑  www.sport-fm.gr. «Ένταση στην Τούμπα μεταξύ οπαδών και Πασχαλάκη-Κρέσπο!». .
14. ↑  «Ολυμπιακός μεταγραφές: Ανακοίνωσε τον Πασχαλάκη». *sport24.gr*. 29 Σεπτεμβρίου 2022.
15. ↑  «Πασχαλάκης: "Περίμενα πολύ καιρό την κλήση στην Εθνική Ελλάδος"». www.sport24.gr. 2018-10-05. .
16. ↑  «Ο Πασχαλάκης για το ντεμπούτο του στην Εθνική». *www.novasports.gr*. 31 Μαΐου 2019. Αρχειοθετήθηκε από το πρωτότυπο στις 2 Ιουνίου 2019.
17. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλέξανδρος Πασχαλάκης** |

* (Αγγλικά) Προφίλ Αλέξανδρος Πασχαλάκης στο Soccerway
* Προφίλ Αλέξανδρου Πασχαλάκη στο Τransfermarkt

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός Σ.Φ.Π. – τρέχουσα σύνθεση 2023-24 |
| --- |
|  |
|  | 
* 1 Πασχαλάκης
* 3 Ορτέγκα
* 5 Όρτα
* 6 Τσικίνιο
* 7 Φορτούνης (c)
* 8 Ιμπόρα
* 9 Ελ-Κααμπί
* 10 Ζ.Μαρτίνς
* 11 Ελ-Αραμπί
* 12 Α. Μπα
* 14 Βέζο
* 15 Αλεξανδρόπουλος
* 16 Κάρμο
* 17 Καμπράλ
* 18 Κίνι
* 19 Μασούρας
* 20 Καρβάλιο
* 22 Γιόβετιτς
* 23 Ροντινέι
* 27 Ρίτσαρντς
* 29 Ναβάρο
* 32 Έσε
* 36 Άμπι
* 41 Μπιανκονέ
* 45 Ρέτσος
* 56 Ποντένσε
* 74 Ντόι
* 77 Μπρνιτς
* 88 Τζολάκης
* 99 Παπαδούδης

* Προπονητής: Μεντιλιμπάρ
 |

 |